cyanic-selkie/wikianc huggingface dataset:
დიმიტრი ჯანელიძე
დიმიტრი სევასტის ძე ჯანელიძე (დ. 26 ივნისი [ ძვ. სტ. 9 მაისი], 1906 , ქუთაისი — გ. 1994) — ქართველი თეატრმცოდნე, თეატრის ისტორიკოსი და კრიტიკოსი, პედაგოგი, საქართველოს ხელოვნების დამსახურებული მოღვაწე (1958), მეცნიერების დამსახურებული მოღვაწე (1982), ხელოვნებათმცოდნეობის დოქტორი (1965), პროფესორი (1966), სსრკ მწერალთა კავშირის წევრი (1943 წ-დან ). სწავლობდა თსუ-სა და მოსკოვის უმაღლეს ლიტერატურულ კურსებზე. სხვადასხვა დროს მუშაობდა სამეცნიერო-კვლევით დაწესებულებებსა და უმაღლეს სასწავლებლებში. 1933 წლიდან პედაგოგიურ მოღვაწეობას ეწეოდა თსუ-სა და თბილისის დრამატულ სტუდიებში. 1940 წლიდან კი შ. რუსთაველის სახელობის თეატრალურ ინსტიტუტში. 1962 წლიდან ამავე ინსტიტუტის თეატრისა და კინოს ისტორიის კათედრის გამგეა, 1970 წლიდან არის თეატრისა და კინოს ისტორიის და თეორიის სამეცნიერო-კვლევითი სექტორის ხელმძღვანელი, ქართული საბჭოთა ენციკლოპედიის თეატრის სამეცნიერო სექციის თავმჯდომარე; დიდი საბჭოთა ენციკლოპედიის კონსულტანტი ქართული თეატრის დარგში. დ. ჯანელიძის მნიშვნელოვანი შრომებია: „პირველი საბჭოთა სპექტაკლი“ (1936), „ქართული თეატრის ხალხური საწყისები“ (1948, 1983), ქართული თეატრის ისტორია (ტ. II, 1965), „რუსთაველი და სახიობა“ (1967 ); „ვალერიან გუნია“ (1963 ), „სახიობა“ (ტ. I-3, 1957, 1972, 1980 ), „ალექსანდრე მრევლიშვილი“ (1957 წ), „ქართული თეატრი უძველესი დროიდან XIX საუკუნის მეორე ნახევრამდე (1959, რუსულ ენაზე) და სხვა. კოტე მარჯანიშვილის სახელობის პრემიის ლაურეატი (1985). დაჯილდოებულია „საპატიო ნიშნის“ ორდენით და მედლებით.
ლიტერატურა
კატეგორია:ქართველი თეატრმცოდნეები კატეგორია:დაბადებული 26 ივნისი კატეგორია:დაბადებული 1906 კატეგორია:გარდაცვლილი 1994 დ
ვუკოლ ბერიძის ქუჩა
ლიტერატურა
ბერიძე
ტიმატი
ტიმურ იუნუსოვი (Тимур Ильдарович Юнусов; Тимур Илдар улы Юнусов; უფრო ცნობილი როგორც ტიმატი (Тимати) ; დ. 15 აგვისტო, 1983, მოსკოვი, სსრკ), — რუსი მომღერალი, მუსიკალური პროდიუსერი, მსახიობი, მეწარმე, ჩეჩნეთის რესპუბლიკის დამსახურებული არტისტი (2014). თანამშრომლობდა ამერიკელ შემსრულებლებთან, რომელთა შორის არიან სნუპ დოგი, ბასტა რაიმზი, Diddy – Dirty Money, Xzibit, მარიო უაინენსი, Fat Joe, ივი, კრეიგ დევიდი, ტიმბალენდი და Flo Rida.
სქოლიო
კატეგორია:რუსი მუსიკალური პროდიუსერები კატეგორია:დაბადებული 15 აგვისტო კატეგორია:დაბადებული 1983 კატეგორია:რუსი რეპერები კატეგორია:ჩეჩნეთის დამსახურებული არტისტები კატეგორია:XXI საუკუნის რუსი მომღერლები
მარაბდის ტბა
მარაბდის ტბა (წყალსაცავი ) ― ტბა თეთრიწყაროს მუნიციპალიტეტში, ქვემო ქართლის ვაკეზე, სოფელ ძველი მარაბდის მახლობლად. წყლის საერთო მოცულობა 1,2 მლნ. მ³, წყლის ზედაპირის ფართობი (ნორმალური შეტბორვის დონეზე) 0,23 კმ². იყენებენ საირიგაციოდ. ტბაში ბინადრობს კარჩხანი, თეთრი ამური, მურწა, ნაფოტა, თეთრულა.
ბაბილონის ტყვეობა
thumb|right|200px|[[ტისოტი, ჯეიმს |ჯ. ტისოტი. ტყვეთა გაქცევა. 1896—1902 წლები. ებრაელთა მუზეუმი. ნიუ-იორკი]] ბაბილონის ტყვეობა ან ბაბილონის წარმოტყვევნა (ივრ.. גָּלוּת בָּבֶל‎) — ებრაელი ხალხის ისტორიის პერიოდი ძვ.წ. 598 წლიდან 539 წლამდე. ებრაელთა მნიშვნელოვანი ნაწილის, იუდეის სამეფოს მოსახლეობის იძულებითი წესით გადასხელებების მთელი სერიის კრებითი სახელწოდება, ბაბილონის მეფე ნაბუქოდონოსორ II–ის მმართველობის დროს.
ეს გადასახლებები მიმდინარეობდა 16 წლის მანძილზე (ძვ.წ. 598—582 წ.წ.) და წარმოადგენდა იუდეაში ანტიბაბილონური აჯანყების საწინააღმდეგო, სადამსჯელო ღონისძიებას. ამ პერიოდში დასრულდა სპარსეთის მეფის კიროს დიდის დაპყრობების შემდეგ იუდეაში ებრაელთა ნაწილის დაბრუნება. ბაბილონის ტყვეობამ გამოიწვია დიდი ებრაული დიასპორის შექმნა, რაც გახდა ებრაელთა ეროვნულ–რელიგიური განვითარების გარდამტეხი მოვლენა.
ბაბილონის ტყვეობა და სპარსეთის ბატონობა
ესწრაფოდა რა, ეგვიპტესთან მოსაზღვრე მიწების უსაფრთხოებას, ძვ.წ. 586 წელს, იუდეის შემდგომი აჯანყებისას, ბაბილონის მეფე ნაბუქოდონოსორ II–მ დაიპყრო და გაანადგურა იერუსალიმი. ამასთან, გაანადგურა იაჰვეს ტაძარი (სოლომონის ტაძარი). ბაბილონელებმა ქვეყნიდან გაიყვანეს უზარმაზარი რაოდენობის ტყვეები, რაც შეადგენდა ქვეყნის მთელი მოსახელობის ერთ მეათედს. ტყვეთა შორის იყო იუდეის მეფე სედეკია (ციდკიაჰი), რომელიც ცდილობდა ტყვეობიდან თავის დაღწევას გაქცევის გზით. იუდეის სახელმწიფოებრიობა განადგურდა და ებრაელთათვის დაიწყო დიდი ტყვეობა, რომელიც თითქმის 70 წელი გაგრძელდა. ახალ–ბაბილონური სამეფოს შემადგენლობაში ებრაელმა გადასახლებულებმა შექმნეს ნაციონალური ჯგუფები სამშობლოს არდავიწყების და მასთან კავშირის შენარჩუნების მიზნით.
კიროს დიდის ეპოქა
კიროს II ცდილობდა რა ბაბილონის სამეფოში მოსახლეობის მხარდაჭერა მოეპოვებინა, გამოიჩინა ხალხთა მიმართ შემწყნარებლობა და მფარველობა. კერძოდ, თავისი მეფობის პირველ წელს მან გამოსცა ედიქტი, რომლითაც ნებას რთავდა ბაბილონში დეპორტირებულ ებრაელებს უკან, სამშობლოში დაბრუნებულიყვნენ. როგორც წინასწარმეტყველ ეზდრას წიგნი გვაუწყებს, კიროსის ედიქტის შემდეგ იუდეაში გაემგზავრა 42360 ადამიანი. ამან შესაძლებელი გახადა იერუსალიმის ტაძრის აღდგენა, რომლის მშენებლობა დასრულდა ძვ.წ. 516 წელს. მრავალმა ებრაელმა საჭიროდ ჩათვალა დარჩენილიყო შუამდინარეთში
რესურსები ინტერნეტში
კატეგორია:ისრაელის უძველესი ისტორია კატეგორია: იუდაიზმის ისტორია კატეგორია: ძველი ისრაელი და იუდეა კატეგორია: ბიბლიური ისტორია
პირადი საიდუმლოება
პირადი საიდუმლოება — ამ ცნების სამართლებრივი განსაზღვრა საკმაოდ რთულია, რადგან ეს დამოკიდებულია იმაზე, ესა თუ ის პიროვნება რას მიიჩნევს საკუთარ პირად საიდუმლოებად.
საქართველოს კანონმდებლობით, პირად საიდუმლოებად მიიჩნევა საჯარო დაწესებულებაში დაცული პერსონალური მონაცემები, რომელთა გასაიდუმლოების შესახებ მოთხოვნა დაყენებულია თვით ამ პირის მიერ, გარდა კანონით გათვალისწინებული შემთხვევებისა. ასევე, ყველა ის ინფორმაცია და გარემოება, რომელთან დაკავშირებითაც ადამიანს აქვს კერძო ცხოვრების ხელშეუხებლობის გონივრული მოლოდინი. ადმინისტრაციული ორგანოს შესახებ ინფორმაცია არ წარმოადგენს პირად საიდუმლოებას.
კერძო პირების შესახებ არსებული ყველა ინფორმაცია, რომელიც დაცულია საჯარო დაწესებულებაში, დახურულია, ვინაიდან საქართველოს კონსტიტუციის მე-20 მუხლის თანახმად, ადამიანის პირადი ცხოვრება ხელშეუხებელია. საჯარო დაწესებულება, რომელიც, კონკრეტული საზოგადოებრივი საჭიროებიდან გამომდინარე, აგროვებს და ინახავს ამ ინფორმაციას, ვალდებულია, უზრუნველყოს მისი დაცულობა. პირად საიდუმლოებად ჩაითვლება ისეთი ინფორმაცია, რომელიც პირის იდენტიფიკაციის საშუალებას იძლევა, შესაბამისად, საჯარო დაწესებულებამ ავტომატურად უნდა გაასაიდუმლოოს ეს ინფორმაცია და ის ხელმიუწვდომელი უნდა იყოს სხვა ნებისმიერი პირისათვის.
ლიტერატურა
კატეგორია:პირადი ცხოვრება კატეგორია:საიდუმლოებები კატეგორია:ადამიანის უფლებები
თურქეთის მუსიკა
სამეფო კარის მუსიკა
კლასიკურ თურქულ ტრადიციულ მუსიკად ოსმალეთის პერიოდის სამეფო კარის მუსიკა ითვლება. ოსმალეთში არსებობდა მუსიკის ჩაწერის საკუთარი სისტემა, რომელიც შემდგომში თანდათან დასავლურმა სისტემამ შეცვალა. როგორც ძირითადად ვოკალური ტრადიცია, მომღერალს თან ახლავს მხოლოდ პატარა ზომის და ჟღერადობის ინსტრუმენტი. თურქული კლასიკური ვოკალი დღესაც ისწავლება კონსერვატორიებსა და საზოგადო კლუბებში. მარცხნივ|მინი
მუცლის ცეკვა
ტრადიციული თურქული მუსიკის ერთ-ერთი აღსანიშნავი ტიპია ჰარამჰანების მუსიკა ანუ მუცლის ცეკვის მუსიკა. ოსმალეთის იმპერიაში ჰარამხანა სახლის ქალებისთვის განყოფილი ნაწილი იყო, იქ არ უშვებდნენ უცხო მამაკაცებს და სულთნის სასახლეში მას საჭურისები იცავდნენ, სამეფო ჰარამჰანაში ასობით ქალი ცხოვრობდა. ჰარამჰანაში მცხოვრებ ქალებს ქალი მოცეკვავეები და მუსიკოსები ართობდნენ ცეკვითა და სიმღერით. მუცლის ცეკვას თავდაპირველად ქალები ქალებისთვის ასრულებდნენ. ქალი მოცეკვავეები (რაკასე) საზოგადოებაში თითქმის არ ჩნდებოდნენ. ჰარამხანის ამ ტიპის მუსიკა სულთნის პირადი საცხოვრებლიდან საჯაროდ ოსმალეთის ქუჩის მოცეკვავე მამაკაცებმა გაავრცელეს, შემდგომში მამაკაცები მას დღესასწაულებზე, წვეულებებზე და სულთნის კარზეც ასრულებდნენ.
პოპ-მუსიკა
ბოლო ათწლეულების ერთ-ერთი ყველაზე ცნობილი თურქული პოპ ვარსკვლავი სეზენ აქსუა. მან მნიშვნელოვანი წვლილი შეიტანა უნიკალური თურქული პოპის ჟღერადობის ჩამოყალიბებაში და პოპულარობის მოპოვებაში. ის ასევე თურქეთისა ევროვიზიის სიმღერის კონკურსზე წარდგენის უდიდესი მხარდამჭერი იყო. მისმა პროტეჟემ სერტაბ ერენერმა გაიმარჯვა კონკურსში 2003 წელს.
თურქეთში ყველაზე დიდი მამრობითი სქესის პოპ ვარსკვლავებია ტარკანი, მუსტაფა სანდალი და კენან დოგულუ. ტარკანმა ჩარტებში წარმატებას მიაღწია ევროპასა და ლათინურ ამერიკაში თავისი სინგლით "Şımarık", რომელიც ასევე სეზენ აქსუმ დაწერა. მუსტაფა სანდალმა ასევე მოიპოვა წარმატება ჩარტებში ევროპაში 2005 წლის სინგლით "Yansyankar".
მუსიკალური განათლება
მუსიკალური განათლება ქვეყნის სასკოლო პროგრამების უმეტესობის ნაწილია. საშუალო სკოლებში ტარდება ძირითადად საგუნდო სიმღერის გაკვეთილები, სკოლებში არსებობს მუსიკალური ჯგუფები. მუსიკა ასევე შეიძლება იყოს სასკოლო სპექტაკლების ნაწილი. ბევრ საჯარო და კერძო სკოლა აფინანსებს მუსიკალურ კლუბებსა და ჯგუფებს, მათ შორის, ძირითადად, მარშების მუსიკოსებს, რომლებიც სასკოლო ფესტივალებზე გამოდიან. მიუხედავად ამის, სკოლებში მუსიკისთვის განკუთვნილი დრო საკმაოდ შეზღუდულია და ცოტა სარგებელი მოაქვს თურქი ახალგაზრდებისთვის.
უმაღლესი განათლება მუსიკის დარგში თურქეთში ძირითადად დიდ უნივერსიტეტებზეა დამოკიდებული, რომლებიც სახელმწიფო მუსიკალურ აკადემიებსა და კონსერვატორიებთან არიან დაკავშირებული. კონსერვატორია ჩვეულებრივ უნივერსიტეტის განყოფილებაა და არა ცალკეული დაწესებულება.
ლიტერატურა
კატეგორია:თურქეთი კატეგორია:მუსიკა კატეგორია:აზია
ალესქერ ალექბეროვი
სასცენო მოღვაწეობა დაიწყო 1927 წელს ბაქოს მუშათა თეატრში. 1933 წლიდან ბაქოს აზიზბეკოვის სახელობის დრამატულ თეატრის მსახიობი იყო. ასრულებდა უმთავრესად ტრაგიკულ როლებს. გამოირჩეოდა მისი ხანლარი, ვაგიფი (სამედ ვურღუნის „ხანლარი“, „ვაგიფი“), პოლკოვნიკი ჯავანშირი (მ. ჰუსეინის „ჯავანშირი“), ოტელო (უილიამ შექსპირის „ოტელო“) და სხვა, სახასიათო როლებიდან — სალამოვი (ჯაფარ ჯაბარლის „1905 წელი“), პროხორი (მაქსიმ გორკის „ვასა ჟელეზნოვა“) და სხვა. გადაღებულია ფილმებში: „ქენდლილიარი“, „შორეულ ნაპირებზე“ და სხვა ფილმებში. დაჯილდოებულია ლენინის ორდენითა და 2 სხვა ორდენით.
ლიტერატურა
კატეგორია:დაბადებული 15 თებერვალი კატეგორია:დაბადებული 1910 კატეგორია:გარდაცვლილი 31 იანვარი კატეგორია:გარდაცვლილი 1963 კატეგორია:აზერბაიჯანელი მსახიობები კატეგორია:სსრკ-ის სახალხო არტისტები კატეგორია: ლენინის ორდენის კავალრები
ეგზეგეტიკა
ეგზეგეტიკა (ἐξηγητικά, სიტყვიდან — „განმარტება“, „გადმოცემა“) — სასულიერო მწერლობის დარგი, რომელიც მიზნად ისახავდა ბიბლიური ტექსტების ახსნა-განმარტებას. მნიშვნელოვანი ადგილი უჭირავს ქართულ სასულიერო მწერლობაში. ამ ტიპის ნაწარმოებების თარგმნა ადრევე დაუწყიათ. ამგვარია იპოლიტე რომაელისა და ეპიფანე კვიპრელის თხზულებანი, რომლებიც ითარგმნა არაუგვიანეს VIII საუკუნისა, IX საუკუნეში ითარგმნა ათანასე ალექსანდრიელის თხზულება („თქმული ნეტარისა ათანასე მთავარეპისკოპოსისა ალექსანდრიელისაჲ…“), რომელიც ფსალმუნთა განმარტებას შეიცავს. X საუკუნემდე უთარგმნიათ გრიგოლ ნოსელის „შესაქმისათჳს კაცისა“ (შემდგომ ხელახლა თარგმნა გიორგი ათონელმა), ბასილი დიდის „ექვსთა დღეთათვის“ (უკვე დაკარგული თარგმანი, რომელიც ხელთ ჰქონია გიორგი ათონელს, როცა ამ თხზულებას ხელახლა თარგმნიდა). დიდი წვლილი მიუძღვით ეგზეტიკური ლიტერატურის თარგმნაში ექვთიმე და გიორგი ათონელებს. ამ დარგში მუშაობდა ეფრემ მცირე, რომელსაც გადმოუქართულებია იოანე ოქროპირის „განმარტებაჲ პავლე მოციქულის ეპისტოლეთაჲ“, შეუდგენია „თარგმანებაჲ დავითნისაჲ“, უთარგმნია „მეტაფრასი ეზეკიელისა“. XI–XII საუკუნეებშია თარგმნილი კირილე ალექსანდრიელის „მათეს თავის სახარებისა ძნელოანთა სიტყვათა განმარტებაჲ“(ლექსიკონი). ვარაუდობენ, რომ იოანე ჭიმჭიმელმა ბერძნულიდან გადმოიღო თეოფილაქტე ბულგარელის „განმარტება მარკოზის სახარებისა, განმარტება ლუკას სახარებისა“. ამავე დროსაა თარგმნილი იოანეს სახარების განმარტებაც. იოანე ჭიმჭიმელსვე მიაკუთვნებენ თარგმანს ნაშრომისა „თარგმანებაჲ ეკლესიასტისა მიტროფანე ზმვირნელი მიტროპოლიტისაჲ“, რომლის დედანი ბერძნულ ენაზე არ შემორჩენილა. XII საუკუნეში შეუდგენიათ ეგზეგეტიკური კატნები, რომლებმაც ჩვენამდე ნაკლული სახით მოაღწიეს. XII საუკუნეში ნიკოლოზ კათალიკოსმა თარგმნა მაქსიმე აღმსარებლის სამი ეგზეგეტიკური ნაშრომი. ამავე დროს გადმოუღიათ თეოდორიტე კვირელის „თარგმანებაჲ მიქეაჲს წინაჲსწარმეტყველისაჲ“. XVIII საუკუნეში ანტონ კათალიკოსმა დაწერა ორმოცდამეათე ფსალმუნის განმარტება და „თარგმანება რომაელთა მიმართ ეპისტოლისაჲ“. იონა ხელაშვილმა (XIX საუკუნის პირველი მეოთხედი) თარგმნა განმარტება ძველი აღთქმისა.
ლიტერატურა
კატეგორია:სასულიერო მწერლობა
ბადრი ხუციშვილი
ბადრი ხუციშვილი (დ. თარიღი უცნობია, ფოთი) — ქართველი სპორტსმენი (კრივი). ჭაბუკებს შორის ევროპის ჩემპიონატის ბრინჯაოს მედლის მფლობელი (2015, ლვოვი, უკრაინა). ჭაბუკებს შორის საერთაშორისო ტურნირის ბრინჯაოს მედლის პრიზიორი (2015, აზერბაიჯანი).
რესურსები ინტერნეტში
კატეგორია:ფოთში დაბადებულები კატეგორია:ქართველი მოკრივეები კატეგორია:პიროვნებები გაურკვეველი დაბადების თარიღით ბ
ბეგთაბეგ თანიაშვილი
ბეგთაბეგ თანიაშვილი (XVII ს.) — ქართველი პოეტი, კალიგრაფი, გიორგი XI-ის მდივან-მწიგნობარი. სულხან თანიაშვილის ძმა. მონაწილეობდა „ამირანდარეჯანიანის“ პროზაული ტექსტის გალექსვაში, გალექსა 9 კარი, რასაც დაურთო შესავალი (რელიგიური შინაარსის) და ბოოსიტყვა. გალექსილი ტექსტი განავრცო ცალკეული სტროფებით. მისი გადაწერილია „ვეფხისტყაოსნის“ ერთ-ერთი საუკეთესო ნუსხა.
რესურსები ინტერნეტში
კატეგორია:ქართველი კალიგრაფები
თახარის პროვინცია
ადმინისტრაციული დაყოფა
პროვინცია იყოფა 17 ვილაიეთად:
რესურსები ინტერნეტში
კატეგორია:ავღანეთის პროვინციები
The Memory of Trees
The Memory of Trees — ირლანდიელ მომღერალ და მუსიკოს ენიას სტუდიური ალბომი. იგი გამოიცა 1995 წლის 5 დეკემბერს. ალბომი გაიყიდა 9 მილიონზე მეტი ასლის ოდენობით და 1997 წელს მიიღო გრემის ჯილდო წლის საუკეთესო ნიუ-ეიჯ ალბომისთვის.
2009 წელს იაპონიაში SHM-CD-ის სახით გამოვიდა ალბომის შეზღუდული გამოცემა, 3 დამატებითი სიმღერით.
სქოლიო
კატეგორია:1995 წლის ალბომები კატეგორია:ენიას ალბომები კატეგორია:Reprise Records-ის ალბომები კატეგორია:Warner Music Group-ის ალბომები
კაფია-კინგი
thumb|300px|მარცხენა მხარეს, მუქი ფერით აღნიშნულია კაფია-კინგის სადავო ტერიტორია კაფია-კინგი (Kafia-Kingi) — სადავო ტერიტორია 25 000 კმ² ფართით საზღვრის დასავლეთ მონაკვეთში სუდანსა და სამხრეთ სუდანს შორის. დავა მიმდინარეობს მასზე, თუ რომელი ყოფილი ადმინისტრაციული საზღვარი (1956 ან 1960 წლების) უნდა ჩაითვალოს სახელმწიფო საზღვრად სამხრეთ სუდანსა და სუდანს შორის. თითოეული სახელმწიფო აღიარებს მხოლოდ იმ საზღვარს, რომელსაც იგი თვლის საჭიროდ. კერძოდ, აშშ აღიარებს 1956 წლის საზღვრებს (ცენტრალური სადაზვერვო სააგენტოს რუკებზე სადავო ტერიტორია აღნიშნულია სამხრეთ სუდანის ტერიტორიის შემადგენელ ნაწილად ).
გეოგრაფია
კაფია-კინგის სადავო ტერიტორიაზე აღმოჩენილია სპილენძის მარაგი. საძოვრები საკმაოდ ნაყოფიერია შინაური საქონლის საკვებად. ტერიტორიაზე მდებარეობს რადომის ეროვნული პარკი, რომელიც სუდანის ეროვნული პარკია 1980 წლიდან.
სქოლიო
კატეგორია:აფრიკის სადავო ტერიტორიები კატეგორია:სამხრეთ სუდანის გეოგრაფია კატეგორია:სუდანის გეოგრაფია
ვინალესა
ვინალესა  — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის უერტა-ნორტეს კომარკის შემადგენლობაში. ფართობი — 1,53 კმ². მოსახლეობა — 3412 კაცი (2020 წ.).
სქოლიო
კატეგორია:ვალენსიის მუნიციპალიტეტები
ქრისტეფორე არეშიძის ქუჩა
ქრისტეფორე არეშიძის ქუჩა — ქუჩა თბილისში, ვაკის რაიონში (ვაკე), მდებარეობს ატენის ქუჩიდან ვერის ხეობამდე. წარმოიქმნა XX საუკუნის 20-იან წლებში. თბილისის 1934 წლის გეგმაზე დატანილია როგორც ბაზალეთის შესახვევი, შემდეგ კი დაერქვა ატენის შესახვევი. 1992 წელს ქართველი ქიმიკოსის ქრისტეფორე არეშიძის სახელი ეწოდა.
ლიტერატურა
არეშიძე
ქირქუქი
ქირქუქი (كركوك) — ქალაქი ერაყში, ბაღდადიდან 236 ხოლო ერბილიდან 83 კილომეტრში. ქირქუქის მუჰაფაზის ადმინოსტრაციული ცენტრი. 2013 წლის მონაცემებით ქალაქში 1 მილიონი ადამიანი ცხოვრობს.
XX საუკუნეში მნიშვნელოვნად გაიზარდა ქირქუქის მოსახლეობა და ურბანიზაციის დონე. 2010 წელს ერაყის კულტურის სამინისტროს მიერ ქალაქს „ერაყის კულტურული ცენტრი“ ეწოდა.
რესურსები ინტერნეტში
კატეგორია:ერაყის ქალაქები
შანტრაპა
შანტრაპა (Chantrapas) — რეჟისორ ოთარ იოსელიანის 2010 წლის ფილმი. იგი საქართველოს, საფრანგეთის და უკრაინის თანაწარმოებულია.
ფილმის შესახებ
ნიკოლასი მეამბოხე მხატვარია, რომელსაც მრავალი უქადის რომ გაჩუმდეს, განსაკუთრებით იდეოლოგები ესწრაფვიან იმისკენ, რომ გააჩუმონ იგი მაგრამ ამას ვერ ახერხებენ. პირობების არ ქონის გამო, ნიკოლასი თავისუფლებისა და დემოკრატიის ქვეყანაში - საფრანგეთში გადადის საცხოვრებლად.ახალი ქვეყანა გულთბილად მიესალმება მას - საბედნიეროდ, მისი ნიჭი გადაკვეთავს საზღვრებს! მაგრამ მალევე ნიკოლასი აწყდება სხვა დაბრკოლებებს…
სქოლიო
კატეგორია:ქართულენოვანი ფილმები კატეგორია:2010 წლის ქართული ფილმები კატეგორია:ოთარ იოსელიანის ფილმები
პოლიტიკური თანამდებობის პირი
პოლიტიკური თანამდებობის პირი — თანამდებობის პირები, რომელთა არჩევის ან დანიშვნის წესი განისაზღვრება ქვეყნის ძირითადი კანონით - კონსტიტუციით. როგორც წესი, ამ ტერმინის ქვეშ მოიაზრებიან უმაღლესი თანამდებობის პირები: პრეზიდენტი, პრემიერ-მინისტრი, მთავრობის წევრები (მინისტრები), რეგიონების ხელმძღვანელები (გუბერნატორები) და პარლამენტის წევრები.
საქართველოს კანონმდებლობით, სახელმწიფო-პოლიტიკური თანამდებობის პირები არიან ასევე აფხაზეთისა და აჭარის უმაღლესი წარმომადგენლობითი ორგანოს წევრები და აფხაზეთისა და აჭარის ავტონომიური რესპუბლიკების მთავრობათა ხელმძღვანელები.
ტუამასინის პროვინცია
ტუამასინის პროვინცია (Toamasina) — მადაგასკარის პროვინცია. ფართობი — 75 812 კმ². მოსახლეობა — 3 332 922 ადამიანი (2013 წელი). ადმინისტრაციული ცენტრი — ქალაქი ტუამასინა, ქვეყნის ყველაზე მთავარი საზღვაო პორტი.
პროვინცია მდებარეობს ქვეყნის აღმოსავლეთში. პროვინციას ჩრდილოეთით ესაზღვრება ანცირანანის პროვინცია, ჩრდილო-დასავლეთით — მაჰაძანგის პროვინცია, დასავლეთით — ანტანანარივუს პროვინცია, სამხრეთით კი ფიანარანცუის პროვინცია, აღმოსავლეთით — ინდოეთის ოკეანის სანაპირო. სანაპიროს გასწვრივ მდებარეობს კუნძული სენტ-მარი.
პროვინცია ადმინისტრაციულად იყოფა 3 რეგიონად და 18 დეპარტამენტად.
ვერონიკა ფრანკო
ვერონიკა ფრანკო (Veronica Franco; 25 მარტი, 1546 — 22 ივლისი, 1591, ვენეცია, ვენეციის რესპუბლიკა) — ვენეციელი კურტიზანი და აღორძინების ხანის პოეტი.
ბიოგრაფია
ვერონიკა დაიბადა 1546 წელს ფრანჩესკო ფრანკოსა და მისი მეუღლის, პაოლა ფრანჩესკოს ოჯახში. აღსანიშნავია, რომ პაოლას გათხოვებამდე ღირსეული ან პატივცემული კურტიზანის ტიტული ჰქონდა (cortigiana onesta), ანუ იყო ვენეციის რესპუბლიკის წარჩინებული პირების მეგობარი და პარტნიორი. ვერონიკას მამა იყო დიდვაჭარი, და თავისი გერბიც კი ჰქონდა. გოგონა იზრდებოდა სამ ძმასთან ერთად.
1565 წელს ის ჩართული იყო „ვენეციის ყველაზე პატივცემულ და ძირითად კურტიზანთა ნუსხაში“ (Il Catalogo di tutte le principale et più honorate cortigiane di Venezia). ის იყო პატივცემული კურტიზანი, რაც ნიშნავს იმას, რომ ელიტარულ კატეგორიას მიეკუთვნებოდა. ამ ნუსხიდან გამომდინარე ის ცხოვრობდა დედასთან ერთად კამპო-სანტა-მარია-ფორმოზაზე.
1575 წელს ვენეციის ტერიტორიაზე შავი ჭირის ეპიდემიის გამოს ის ტოვებს ქალაქს, თუმცა გარკვეული ხნის შემდეგ ბრუნდება. აღსანიშნავია, რომ ვენეციის მოსახლეობის დიდი ნაწილი შეეწირა ეპიდემიას, და ამბოხებული მოსახლეობა ეკლესიისგან ითხოვდა ქალაქის დაცლას გარყვნილებისგან. 1580 წლის 8 ოქტომბერს ვერონიკას წინააღმდეგ იმართება საღვთო ინკვიზიციის სასამართლო, რომელიც ადანაშაულებს მას ჯადოქრობასა და ერესის გავრცელებაში. თუმცა წყაროებიდან გამომდინარე, მან ბრწყინვალედ დაიცვა თავი, რის გამოც სასამართლომ ის გაამართლა.
ვერონიკა ფრანკო გარდაიცვალა უცნობი წარმოშობის ციებ-ცხელებისგან 45 წლის ასაკში, 1591 წელს ვენეციაში.
ლევან დავითაშვილი (სპორტსმენი)
ლევან დავითაშვილი (დ. უცნობია) — ქართველი სპორტსმენი (მკლავჭიდი). ახალგარდებს შორის მსოფლიო ჩემპიონატის ბრინჯაოს პრიზიორი (მარცხენა, 2016, 55 კგ). ახალგაზრდებს შორის ევროპის ჩემპიონატის ოთხგზის ვერცხლის პრიზიორი (მარცჯვენა, მარცხენა, 2017, 2018, 55 კგ).
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:ქართველი მკლავჭიდელები
ნაპილნარი
ნაპილნარი — სოფელი საქართველოში, თეთრიწყაროს მუნიციპალიტეტში, შეხვეტილის თემში.
დემოგრაფია
2014 წლის აღწერის მონაცემებით სოფელში ცხოვრობს 57 ადამიანი.
სქოლიო
კატეგორია:თეთრიწყაროს მუნიციპალიტეტის სოფლები
მაქსუდლუ (აღდამი)
მაქსუდლუ  (Maqsudlu ) — სოფელი აზერბაიჯანში,  მთიანი ყარაბაღის რესპუბლიკაში, აღდამის რაიონში.
რესურსები ინტერნეტში
კატეგორია:აღდამის რაიონის სოფლები
თეიმურაზ მაღლაფერიძე
თეიმურაზ მაღლაფერიძე (დ. 26 მაისი, 1936, დვაბზუ — გ. აპრილი 1994, დაკრძალულია საბურთალოს პანთეონში ) — ქართველი მწერალი.
ბიოგრაფია
1959 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. პირველი ნოველები 1959 წელს გამოაქვეყნა, ხოლო პირველი წიგნი, ვრცელი პროზაული ნაწარმოები „უშბა“ - 1963 წელს. ავტორია რომანებისა: „წყურვილი“ (1973), „გაულ გავხე“ (1976), „ცხრაკარა“ (1979), მხატვრული ფილმების სცენარებისა: „მალე გაზაფხული მოვა“ (1967, თანაავტორები ო. იოსელიანი და ო. აბესაძე), „ცისკრის ზარები“ (1967), „ანარეკლი“ (1975), „ესკულაპეს მოწაფე“ (1979). მისი რომანი „წყურვილი“ თარგმნილია რუსულ ენაზე.
რესურსები ინტერნეტში
კატეგორია:დაბადებული 1936 კატეგორია:ქართველი მწერლები კატეგორია:დვაბზუში დაბადებულები კატეგორია:დაბადებული 26 მაისი კატეგორია:გარდაცვლილი 1994 კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქართველი სცენარისტები კატეგორია:საბურთალოს პანთეონში დაკრძალულები
ატენის ქუჩა
ატენის ქუჩა — ქუჩა თბილისში, ვაკის რაიონში (ვაკე). მდებარეობს ილია ჭავჭავაძის გამზირიდან ვერის ხეობამდე. წარმოიქმნა XX საუკუნის 20-იან წლებში. 1925–1926 წლების ცნობათა წიგნში „მთელი ტფილისი“ შეტანილია ვაკის ახალი ქუჩების სიაში. თბილისის 1934 წლის გეგმაზე ატენის შესახვევის სახელითაა დატანილი ქუჩის ბოლო მონაკვეთი (ახლანდელი ქრისტეფორე არეშიძის ქუჩის პარალელური), შემდეგ ეწოდა თბილისის საბჭოს აღმასკომის პრეზიდიუმის წევრის ვასილ ხომასურიძის (1856–1948) სახელი. 1959 წლიდან — ისევ ატენის, 1996 წელს გრიგოლ აბაშიძის სახელი დაერქვა. 2001 წელს ისევ ატენის ქუჩა ეწოდა. ქუჩაზე მდებარეობს ბანკი „რესპუბლიკა, ჯგუფი სოსიეტე ჟენერალის“ შენობა.
ლიტერატურა
კატეგორია:ვაკის რაიონის ქუჩები
სამი მსუქანი
„სამი მსუქანი“ (Три толстяка — მწერალ იური ოლეშას ზღაპარი, დაწერილი 1924 წელს. მასში მოთხრობილია გამოგონილ ქვეყანაში მესაჭურვლე პროსპეროს და ტანმოვარჯიშე ტიბულის მიერ დაწყებული რევოლუციის შესახებ.
სიუჟეტი
ქვეყანაში რევოლუციური მდგომარეობაა — მოსახლეობის დიდი ნაწილი უკმაყოფილოა, აქა-იქ ამბოხებულთა გვარდიელებთან შეტაკებებია. რევოლუციონერთა ლიდერები არიან მესაჭურვლე პროსპერო და ტანმოვარჯიშე ტიბული. ერთ-ერთი მთავარი პერსონაჟი, ფართო პროფილის მეცნიერი, გასპარ არნერი, ხალხს უთანაგრძნობს, მიუხედავად იმისა, რომ თავად უზრუნველყოფილი პიროვნებაა. პროსპეროს აპატიმრებენ და ცხოველთა საპყრობილეში კეტავენ, მაგრამ ტიბული თავისუფალია. იგი არნერის სახლში იმალება – მეცნიერის დახმარებით, შენიღბული, როგორც შავკანიანი. მეორე დღეს ტიბული შემთხვევით შეიტყობს სამი მსუქნის სასახლის სამზარეულოსთან დაკავშირებულ გვირაბზე – საიდუმლოს მას უამბობს საჰაერო ბუშტების გამყიდველი, რომელიც მანამდე ბუშტებით შეცდომით შეფრინდა სამზარეულოში და მხოლოდ ბუშტების სანაცვლოდ გათავისუფლდა მზარეულებისგან, რომლებიც მას ემუქრებოდნენ.
ამასობაში ამბოხებული გვარდიელები ხმლებით აფუჭებენ მემკვიდრე ტუტის კუთვნილ მექანიკურ თოჯინას. როგორც ქვეყნის ყველაზე ბრძენ ოსტატს, არნერის აძლევენ დავალებას, ერთ დღეში და ერთ ღამეში შეაკეთოს თოჯინა - წინააღმდეგ შემთხვევაში სიკვდილით დასჯა ელის. ვინაიდან ტექნიკურად არ შეუძლია თოჯინის შეკეთება, იგი ბრუნდება სასახლეში, რათა ჩაბარდეს ხელისუფლებას, მაგრამ გზაში თოჯინას კარგავს. ძიებისას იგი მოხვდება მოხეტიალე მსახიობთა ფურგონში, სადაც პოულობს ძველ ნაცნობს, ცირკის გოგონა სუოკს. იგი დამტვრეულ თოჯინას საოცრად ჰგავს და ტიბულის (იმავე საცირკო დასის წევრის) ინიციატივით, ენაცვლება თოჯინას და განასახიერებს მას, რათა დაეხმაროს რევოლუციონერებს პროსპეროს გათავისუფლებაში. მეტიც, არნერი მსუქნებს აფრთხილებს, რომ ამბოხებულების სიკვდილით დასჯა უნდა გადადონ, წინააღმდეგ შემთხვევაში თოჯინა მოკვდება და ტუტის გული ეტკინება.
გოგონა ათავისუფლებს პროსპეროს, იპარავს რა მისი გალიის გასაღებს ტუტისგან. იქვე, საპყრობილეში, სუოკი პოულობს მეცნიერ ტუბს, რომელიც დიდი ხნის ტყვეობის შედეგად იქცა საზარელ, ბეწვით დაფარულ არსებად. სიკვდილის წინ ტუბი უამბობს, რომ სუოკი და ტუტი სინამდვილეში დაშორებული ტყუპები არიან. პროსპერო იპარება სასახლიდან, მაგრამ გოგონას აპატიმრებენ და მიუსჯიან ვეფხვების მიერ დაგლეჯას. ტუტის ამასობაში რამდენიმე დღით აძინებენ. მიუხედავად ამისა, გვარდიელები, გადასულები ხალხის მხარეს, გოგონას ჩაანაცვლებენ თოჯინით და სასიკვდილო განაჩენის შესრულებისას ხელისუფლებას ამხობენ. სუოკი და ტუტი კვლავ ერთად არიან.
მოქმედების ადგილი
რომანში ჯადოსნური ძალა არ ფიგურირებს, თუმცა არსებობს ფანტასტიკური ჟანრის ელემენტები. მეცნიერმა ტუბმა უარი თქვა ტახტის მემკვიდრე ტუტისთვის რკინის გულის შექმნაზე. ცხოველების საპყრობილეში რვაწლიანი ტყვეობის შემდეგ იგი იქცა მგლის მსგავს არსებად - ჰქონდა გრძელი ეშვები, ტანი კი დაფარული იყო ბეწვით.
მოქმედების ადგილი არ არის დასახელებული, თუმცა, პერსონაჟების სახელების მიხედვით აშკარაა, რომ ეს ერთ-ერთი ევროპული ქვეყანაა. გვარები ან სახელები ან გამოგონილია, ან აღებულია სხვა ენებიდან. აქა-იქ ჩნდებიან ესპანელი მსროლელი და გერმანელი ზოოლოგი, თუმცა პერსონაჟები მათ უცხოელებად თვლიან.
ქვეყანას მართავს სამი მსუქანი – მონოპოლისტი მაგნატები, რომლებსაც არ აქვთ წოდება ან ფორმალური მოვალეობა. უცნობია, თუ ვინ მართავდა ქვეყანას მანამდე. მსუქნებს ჰყავთ არასრულწლოვანი მემკვიდრე ტუტი, რომელსაც უნდა გადაეცეს მმართველობა. თავად მსუქნები წარმოდგენილები არიან, როგორც მდიდარი, მსუნაგი და უქნარა პიროვნებები, ხოლო ხალხი შედგება მშიერი ღარიბებისგან. არის გამონაკლისებიც – ერთ-ერთი მთავარი პერსონაჟი გასპარ არნერი, რომელიც სხვა ფენას მიეკუთვნება, მაგრამ მხარს უჭერს რევოლუციონერებს. აგრეთვე ნახსენებია გვარდიელები, რომლებიც მსუქნების ერთგულ სხვა გვარდიელებს ესვრიან.
ეტიმოლოგია
ავტორმა ნაწარმოები მიუძღვნა ვალენტინა გრიუნზაიდს, გოგონას, რომელიც შემთხვევით გაიცნო მოსკოვში – შემდგომში იგი მწერალ ევგენი პეტროვის მეუღლე გახდა. სახელი „სუოკი“ იყო თავად ოლეშას მეუღლის, ოლგას გვარი ქორწინებამდე. თუმცა, მეორე ვერსიით, მწერლის მეუღლე იყო მისი და, სერაფიმა სუოკი. ნაწარმოებში ხაზგასმულია, რომ სახელი „სუოკი“ „დაჩაგრულთა ენაზე“ ნიშნავს „მთელ სიცოცხლეს“.
გასპარის შინამსახურ განიმედის გვარი უკავშირდება ბერძნული მითოლოგიის პერსონაჟს. პროსპერო ჰქვია შექსპირის „ქარიშხალის“ გმირს. გვარი „ბონავენტურა“ არის ჯოვანი ფიდანცას, შუასაუკუნოვანი ფილოსოფოსის ფსევდონიმი.
სქოლიო
კატეგორია:1924 წლის რომანები კატეგორია:1924 წლის ზღაპრები კატეგორია:რუსი მწერლების ზღაპრები კატეგორია:იური ოლეშას ნაწარმოებები
პოლიტიკური კულტურა
პოლიტიკური კულტურა — საზოგადოებაში დამკვიდრებული შეხედულებებისა და ცხოვრებისეული პრაქტიკის ერთობლიობა, რომელიც აყალიბებს გარკვეულ ტრადიციას იმის თაობაზე, თუ როგორი უნდა იყოს საზოგადოება და რა ღირებულებებია პრიორიტეტული პოლიტიკურ პროცესში. ეს ცნება ასევე გულისხმობს გარკვეულ ქცევის წესებს, რომელშიც აისახება საზოგადოების დამოკიდებულება პოლიტიკური პროცესებისა და, ზოგადად, სახელმწიფოს მიმართ.
ტერმინი „პოლიტიკური კულტურა“ პირველად გამოყენებული იქნა XVIII ს-ში გერმანელი განმანათლებლის იოჰან ჰერდერის მიერ, ხოლო მისი მეცნიერული გაგება შემოიტანა ამერიკელმა პოლიტოლოგმა გაბრიელ ალმონდმა 1956 წელს დაწერილ სტატიაში „შედარებითი პოლიტიკური სისტემები”.
პოლიტიკური კულტურა, ზოგადად, საზოგადოების კულტურის ორგანული ნაწილი და პოლიტიკური სისტემის აუცილებელი ელემენტია. პოლიტიკური კულტურის განვითარების დონე (ტიპი) დიდწილად განსაზღვრავს საზოგადოების დემოკრატიზაციის ხარისხსა და პოლიტიკური რეჟიმის ხასიათს.
ლიტერატურა
კატეგორია:პოლიტოლოგიის დარგები
თორნიკე გოგრიჭიანი
თორნიკე გოგრიჭიანი (დ. 31 ოქტომბერი, 1986, თბილისი, საქართველოს სსრ, სსრკ) ― ქართველი თეატრისა და კინოს მსახიობი, ტელეწამყვანი.
ბიოგრაფია
დაიბადა 1986 წლის 31 ოქტომბერს. 2007 წელს დაამთავრა საქართველოს ტექნიკური უნივერსიტეტი, არქიტექტურის ფაკულტეტი. 2010 წელს დაამთავრა შოთა რუსთაველის სახელობის თეატრისა და კინოს სახელმწიფო უნივერსიტეტი, სამსახიობო ფაკულტეტი. 2009 წელს ხუთთვიანი Workshop რეზო გაბრიაძის სახელოსნოში. 2007 წლიდან თბილისის მუსიკისა და დრამის სახელმწიფო თეატრის მსახიობია.
რესურსები ინტერნეტში
კატეგორია:დაბადებული 31 ოქტომბერი კატეგორია:დაბადებული 1986 კატეგორია:ქართველი მსახიობები
ჩაღირნესის ციხე
ჩაღირნესი, ჩარნესი — ციხე თურქეთში. მდებარეობს ერზურუმის პროვინციაში, თორთომის რაიონის სოფელ ახჩირიქში; ზღვის დონიდან 2050 მეტრზე. ნაგებია კირით. ძირითადი კონსტრუქციის კედლის სიმაღლე 8-10 მეტრია.
მდებარეობს სოფლის აღმოსავლეთით, მთის კლდოვან ფერდობზე. მასიური თავდაცვითი ნაგებობის ძირითადი ნაწილი გვიან შუა საუკუნეებს უნდა ეკუთვნოდეს, თუმცა შეინიშნება უფრო ძველი ფენაც. კედლებზე შემორჩენილია სათოფურები და ქონგურები. ყველაზე საინტერესო ნაგებობაა ციხის აღმოსავლეთ ნაწილში მდებარე ორსართულიანი ეკლესია. ციხის ქვემოთ, კლდეში ნაკვეთია რამდენიმე მოზრდილი მღვიმე.
ლიტერატურა
კატეგორია:თურქეთის ციხესიმაგრეები კატეგორია:ქართული არქიტექტურული ძეგლები საზღვარგარეთ
ალექსანდრე ეთერია
ალექსანდრე ეთერია (დ. უცნობია) — ქართველი სპორტსმენი (ათლეტიზმი). ევროპის ჩემპიონატის (კლასიკურ სამჭიდში) ბრინჯაოს მედლის პრიზიორი (2019, კაუნასი, ლიეტუვა). შორის ევროპის ჩემპიონატის (კლასიკურ სამჭიდში) ვერცხლის მედლის მფლობელი (2019, კაუნასი, ლიეტუვა).
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:ქართველი ათლეტები
მარია დე ლას მერსედეს დე ბურბონ-სიცილიელი
მარია დე ლას მერსედეს დე ბურბონ-სიცილიელი (María de las Mercedes de Borbón-Dos Sicilias; დ. 23 დეკემბერი, 1910 — გ. 2 იანვარი, 2000) — ბურბონთა დინასტიის სიცილიური შტოს წარმომადგენელი. ბარსელონას გრაფინია როგორც ესპანეთის მეფე ალფონსო XIII-ის უმცროსი ვაჟის, ხუან ესპანელის მეუღლე. ესპანეთის მეფე ხუან კარლოს I-ის დედა და ესპანეთის დღევანდელი მეფის, ფილიპე VI-ის ბებია.
ბიოგრაფია
მარია დაიბადა 1910 წლის 23 დეკემბერს მადრიდში. იგი იყო ორი სიცილიის მეფე ფერდინანდ II-ის შვილიშვილის, პრინცი კარლო დე ბურბონ-სიცილიელისა და მისი მეუღლის, საფრანგეთის მეფე ლუი ფილიპე I-ის შვილიშვილ ლუიზ ორლეანელის ქალიშვილი. მიუხედავად ამისა, დაბადებისთანავე, იგი ესპანეთის ინფანტას რანკში აიყვანეს. ესპანეთის მეორე რესპუბლიკის ჩამოყალიბების შემდეგ, მისმა ოჯახმა დატოვა მადრიდში და სევილიაში გადასახლდა. საბოლოოდ ფრანსისკო ფრანკომ მათი ოჯახი ესპანეთიდან გააძევა, რის გამოც ისინი ჯერ კანში, შემდეგ კი პარიზში დასახლდნენ, სადაც მათ ლუვრის სასახლე დაუთმეს, სადაც მიიღო მარიამ განათლება.
1935 წლის 14 იანვარს მარია დე ლას მერსედესი რომში დაესწრო ესპანეთის მეფე ალფონსო XIII-ის ასულ ბეატრის ესპანელის ქორწილს. აქ მარიამ გაიცნო ბეატრისის ძმა, ესპანეთის ინფანტი და საკუთარი მომავალი ქმარი ხუანი, მეფე ალფონსო XIII-ის მეოთხე ვაჟი. ხუანი და მარია სულ მალე, 1935 წლის 12 ოქტომბერს დაქორწინდნენ რომში. 1941 წლის 8 მარტს მისმა ქმარმა ბარსელონას გრაფის წოდება მიიღო, რის შემდეგაც მარია დე ლას მერსედესიც ბარსელონას გრაფინიად გვევლინება. ხუანსა და მარიას, მრავალწლიანი ქორწინებიდან სულ ოთხი შვილი შეეძინათ:
ხუანი და მარია ჯერ რომში, შემდეგ კი კანში ცხოვრობდნენ, თუმცა მეორე მსოფლიო ომის დაწყებასთან ერთად, ისინი შვეიცარიის ქალაქ ლოზანაში დასახლდნენ ხუანის დედის, დედოფალ ვიქტორია ევგენია ბატენბერგელის რეზიდენციაში. ომის დასრულებასთან ერთად წყვილმა დატოვა შვეიცარია და პორტუგალიაში გადასახლდა.
1953 წელს ესპანეთის სამეფო ოჯახი და მათ შორის ბარსელონას გრაფინიაც დაესწრო ელისაბედ II-ის დიდი ბრიტანეთისა და ირლანდიის გაერთიანებული სამეფოს დედოფლად კურთხევის ცერემონიალს.
1975 წელს ესპანეთში მონარქია აღსდგა და ტახტზე მარიას ვაჟი ხუან კარლოს I ავიდა. მიუხედავად იმისა, რომ მარიას ქმარი ცოცხალი იყო, მან უარი თქვა ტახტზე თავისი ვაჟის სასარგებლოდ. მარია და ხუანი ესპანეთში მხოლოდ 1976 წელს დაბრუნდნენ.
1982 წელს სასახლეში დაცემის შედეგად მარიამ მენჯის ძვალი, ხოლო 1985 წელს ბარძაყის ძვალი მოიტეხა, რის გამოც იგი იძულებული გახდა ინვალიდის ეტლით გადაადგილებულიყო. 1993 წელს მარია დე ლას მერსედესი დაქვრივდა.
1995 წელს მისი ორგანიზებით შედგა მისი შვილიშვილის, ინფანტა ელენას ქორწინება, ქალაქ სევილიაში. ამ ქალაქში ქორწილი მარიას მკაცრი მოთხოვნის გამო შედგა, რადგანაც სევილია მას თავისი ახალგაზრდობის ბედნიერ წლებს ახსენებდა.
მარია დე ლას მერსედესი გარდაიცვალა 2000 წლის 2 იანვარს, 89 წლის ასაკში, გულის შეტევით, საკუთარ რეზიდენციაში კანარის კუნძულებზე. იგი გადაასვენეს და დაკრძალეს ქალაქ მადრიდის ესკორიალის სამეფო აკლდამაში.
ლიტერატურა
კატეგორია:დაბადებული 23 დეკემბერი კატეგორია:დაბადებული 1910 კატეგორია:გარდაცვლილი 2 იანვარი კატეგორია:გარდაცვლილი 2000 კატეგორია:ბურბონები კატეგორია:დედა დედოფლები კატეგორია:დედოფალ მარია ლუიზას ორდენის კავალრები კატეგორია:ესკორიალის მეფეთა პანთეონში დაკრძალულები
ანატოლი ვასერმანი
ანატოლი ვასერმანი (Анатолій Олександрович Вассерман, Анатолий Александрович Вассерман; დ. 9 დეკემბერი, 1952, ოდესა, უკრაინის სსრ, სსრკ) — საბჭოთა, უკრაინელი და რუსი ჟურნალისტი, პუბლიცისტი, ტელეწამყვანი, პოლიტიკური კონსულტანტი. ინტელექტუალური ტელეთამაშების მრავალგზის გამარჯვებული. რუსეთის ფედერაციის მოქალაქე 2016 წლის 27 იანვრიდან.
სქოლიო
კატეგორია:დაბადებული 1952 კატეგორია:რუსი ტელეწამყვანები კატეგორია:რუსი ჟურნალისტები კატეგორია:რუსი პუბლიცისტები კატეგორია:დაბადებული 9 დეკემბერი
ლევან მაღნარაძე
ბიოგრაფია
1934 წე;ს დაამთავრა თბილისის სახელმწიფო უნივერსიტეტი. 1967 წლიდან იყო თბილისის სახელმწიფო უნივერსიტეტის გამოყენებითი მათემატიკის ინსტიტუტის, მათემატიკისა და ფიზიკის დიფერენციალური და ინტეგრალური განტოლებების განყოფილების გამგე. 1976 წლიდან იყო საქართველოს მათემატიკური საზოგადოების თავმჯდომარე. მისი მეცნიერული კვლევის მთავარი მიმართულებები იყო: ფუნქციათა თეორია, დიფერენციალურ და ინტეგრალურ განტოლებათა თეორია და დრეკადობის მათემატიკური თეორია. გამოჩენილი ქართველი მათემატიკოსი და მექანიკოსი.
ვილიარგორდო-დელ-კაბრიელი
ვილიარგორდო-დელ-კაბრიელი (Villargordo del Cabriel, Villargordo del Cabriol) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რეკენა-უტიელის კომარკის შემადგენლობაში. ფართობი — 71,6 კმ². მოსახლეობა — 582 კაცი (2020 წ.).
სქოლიო
კატეგორია:ვალენსიის მუნიციპალიტეტები
ოსკარის 38-ე დაჯილდოება
ოსკარის 38-ე დაჯილდოების ცერემონია — საუკეთესო ფილმებისა და კინოხელოვანების რიგით 38-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. დაჯილდოება გაიმართა 1966 წლის 18 აპრილს. მასში მონაწილეობა მიიღო 1965 წელს გამოსულმა ფილმებმა.
ლაურეატები
კატეგორია:ოსკარის დაჯილდოების ცერემონიები
მელიქლი (აღდამი)
მელიქლი  (Məlikli ) — სოფელი აზერბაიჯანში,   მთიანი ყარაბაღის რესპუბლიკაში, აღდამის რაიონში.
GeT RiGhT
კრისტოფერ ალესუნდი ასევე ცნობილია როგორც GeT_RiGhT (დ. 29 მაისი, 1990) —  შვედი Counter-Strike-ის მოთამაშე. იგი არის Ninjas in Pyjamas (NiP) ის წევრი. კრისტოფერი წარდგენილი იქნა როგორც მსოფლიოს საუკეთესო მოთამაშე Counter-Strike ის ისტორიაში. მან თამაში დაიწყო 2007 წელს, იგი თავდაპირველად თამაშობდა Bergrip, SK Gaming და Fnatic-ში. 2007 წელს კრისტოფერმა აიღო მეორე ადგილი spiXelania 2007-ზე. ცოტახანში იგი შეუერთდა SK-Gaming-ს და დაიკავა მეოთხე ადგილი EM II – Finals-ზე 9 მარტს,2008 წელს. 2009 წელს კრისტოფერი შეუერთდა Fnatic-ს. Fnatic-მა დაიკავა პირველი ადგილი WEG e-Stars 2009: King of the Game-ზე. 2012 წლის ივლისში მან დატოვა Counter-Strike და გადავიდა Counter-Strike:Global Offensive-ზე. აგვისტოში კი წამოვიდა SK-Gaming დან და შეუერთდა Ninjas in Pyjamas (NiP)-ს. NiP გახდა დომინანტი გუნდი მათ მოიგეს 87 მატჩი წაგების გარეშე. კრისტოფერი ფართოდ განხილული იქნა მსოფლიოს საუკეთესო მოთამაშდ როგორც Counter-Strike ასევე Counter-Strike:Global Offensive-ში.
სქოლიო
კატეგორია:დაბადებული 29 მაისი კატეგორია:დაბადებული 1990
როზა ჯალილოვა
როზა ისმაილ-ყიზი ჯალილოვა (Roza İsmayıl qızı Cəlilova; დ. 17 მაისი, 1929, ყუბა) — აზერბაიჯანელი ქორეოგრაფ-ბალეტმეისტერი, აზერბაიჯანის სახალხო არტისტი (2007), „ღირსების“ (1959) და „დიდების“ (2019) ორდენის კავალერი.
ცხოვრება
როზა ჯალილოვა დაიბადა 1929 წლის 17 მაისი. 1947 წელს ბაქოს ქორეოგრაფიული სასწავლებლის კლასიკური განყოფილება „ფრიადზე“ დაამთავრა. ორი წლის განმავლობაში მუშაობდა მ. ფ. ახუნდოვის სახელობის აზერბაიჯანის ოპერისა და ბალეტის თეატრის დასში. თუმც აზერბაიჯანული ხალხური მუსიკისა და ცეკვის სიყვარულს ერთი წამითაც არ დაუტოვებია. 1949 წელს, დიდი ხნის ბჭობის შემდეგ, იმ დროს მოქმედი „მხატვრული საბჭოს“ ნებართვით, ცვლის თავის შემოქმედებითი მოღვაწეობის მიმართულებას და გადადის უზეირ გაჯიბეკოვის მიერ შექმნილ სიმღერისა და ცეკვის ანსამბლში. 30 წელზე მეტი დროის განმავლობაში როზა ჯალილოვა წარმოადგენდა აზერბაიჯანს მრავალ საერთაშორისო ფესტივალზე, რომლებიც მიმდინარეობდა კანადაში, ჩინეთში, აშშ-ში, თურქეთში, ერაყში, ეფიოპიაში, მაროკოში. 2019 წლის 16 მაისში აზერბაიჯანის პრეზიდენტის ილხამ ალიევის განკარგულებით აზერბაიჯანული საცეკავო ხელოვნების განვითარებასა და
პროპაგანდირებაში ღვაწლის შეტანისათვის როზა ჯალილოვა დაჯილდოვდა ორდენით „შოხრათი“.
სქოლიო
კატეგორია:დაბადებული 17 მაისი კატეგორია:დაბადებული 1929 კატეგორია:აზერბაიჯანის დიდების ორდენის კავალრები
გურამ რჩეულიშვილის ქუჩა
გურამ რჩეულიშვილის ქუჩა — ქუჩა თბილისში, მთაწმინდის რაიონში (ზემო ვერე). იაკობ გოგებაშვილის ქუჩიდან რევაზ ჯაფარიძის ქუჩამდე. წარმოიქმნა XX საუკუნეში. თბილისის 1934 წლის გეგმაზე დატანილია როგორც ვარდისუბნის შესახვევი, შემდეგ — ზედაუბნის გასასვლელი, 1956 წლიდან სევასტოპოლის ქუჩა ერქვა. 1990 გურამ რჩეულიშვილის სახელი ეწოდა. აქვს 1 დაღმართი, 4 ჩიხი.
ლიტერატურა
რჩეულიშვილი
ლევან კოღუაშვილი
ლევან კოღუაშვილი (დ. 18 მარტი, 1973, თბილისი) — ქართველი კინორეჟისორი და სცენარისტი.ცნობილი გახდა ფილმით - ქუჩის დღეები
სქოლიო
კატეგორია:ქართველი კინორეჟისორები კატეგორია:დაბადებული 1973 კატეგორია:დაბადებული 18 მარტი
მილაგრო (ეკვადორი)
მილაგრო (Milagro) — ქალაქი ეკვადორში, გუაიასის პროვინციაში, მილაგროს კანტონის ადმინისტრაციული ცენტრი.
2010 წლის მონაცემებით, მილაგროს მოსახლეობა 166 634 ადამიანს შეადგენს და ამ მხრივ, გუაიასის პროვინციის მეორე ყველაზე ხალხმრავალი ქალაქია. გამოირჩევა შთამბეჭდავი სოფლის მეურნეობით, მრეწველობითა და კომერციით. მოჰყავთ შაქრის ლერწამი და ანანასი.
რესურსები ინტერნეტში
კატეგორია:ეკვადორის ქალაქები
იტასის ტბა
იტასის ტბა (Lac Itasy) — ვულკანური წარმოშობის ტბა მადაგასკარში, იტასის რეგიონში. განფენილია ანალავორის სამხრეთ-აღმოსავლეთით 10 კმ-ში, სოავინანდრიანიდან ჩრდილო-აღმოსავლეთით 25 კმ-ში, ხოლო ანტანანარივუდან 120 კმ-ში. მდებარეობს იტასის ვულკანური ველის ფარგლებში, ზღვის დონიდან 1221 მ სიმაღლეზე. ტბის ზედაპირის ფართობია 35 კმ². წყლის დონე მუდამ ცვალებადია. საშუალო სიღრმე 4 მ აღწევს, ხოლო ცენტრალური ნაწილი 10 მ სიღრმისაა. აღმოსავლეთით ტბას ერთვის მდინარეები ანდრანომენა და მარიანდრანო, გამოედინება მდინარე ლილი. ნაპირები შეჭრილ-შემოჭრილია. მტკნარწყლიანია. სამხრეთ და აღმოსავლეთ ნაწილებში მარშებია. ტბის ნაპირებთან არის დასახლებული პუნქტები, რომელთაგან აღსანიშნავია ქალაქი ამპეფი.
სქოლიო
კატეგორია:მადაგასკარის ტბები
სულხან თანიაშვილი
სულხან თანიაშვილი — XVII საუკუნის ქართველი პოეტი. ბეგთაბეგ თანიაშვილის ძმა. XVII საუკუნის 70-იან წლებში გალექსა პროზაული „ამირანდარეჯანიანი“ (მოასწრო მხოლოდ სამი კარის გალექსვა, რომელიც შემდეგ დაასრულა მისმა ძმამ ბეგთაბეგმა). მარტივი თხრობა განავრცო მჭევრმეტყველებით, ყოველ კარს დაურთო შესავალი, რომელშიც გადმოგვცა თავისი შეხედულებები მიჯნურობაზე, მელექსეობასა და ლექსზე. განიცდიდა შოთა რუსთაველის, ჩახრუხაძის და თეიმურაზ I-ის გავლენას. პოემის ტექსტი 1941 წელს გამოსცა გიორგი ჯაკობიამ.
რესურსები ინტერნეტში
კატეგორია:ქართველი პოეტები
კონგოს დემოკრატიული რესპუბლიკის კულტურა
კონგოს დემოკრატიული რესპუბლიკის კულტურა არის მრავალფეროვანი, ის წარმოადგენ ტრადიციული და კოლონიზაციის პერიოდში შემოსული ევროპული კულტურების ნაზავს.
რელიგია
მინი|[[უილიამ მერიონ ბრენემი|ბრენემიზმის მიმდევრების შეკრება.]] კონგოს დემოკრატიული რესპუბლიკის ძირითადი რელიგიები არის:
ასევე არიან ინდუიზმის, იუდაიზმის და ათეისტური მცირე ჯგუფები.
სამზარეულო
მარცვლეულ კულტურებს კონგოს სამზარეულოში დიდი ადგილი უკავია. მოყავთ: სიმინდი, ბრინჯი, მანიოკი, ბატატი, იამსი, ბანანი, გოგრა. მთავარი საექსპორტო კულტურები არის: ყავა და პალმის ზეთი.
მუსიკა
კონგოური მუსიკა ძალიან გავლენიანი იყო აფრიკული რუმბას ჩამოყალიბებაში. სოუკოუს სტილის მუსიკა იქცა ბელგიის კონგოს დამოუკიდებლობისთვის ბრძოლაში.
კინო
პირველი კონგოური ფილმი გამოვიდა 1987 წელს.
გრძელდინგა სელაპი
გრძელდინგა სელაპი, რუხი სელაპი (Halichoerus grypus) — ძუძუმწოვარი ცხოველი ნამდვილი სელაპების ოჯახისა. ამავე დასახელების გვარის ერთადერთი სახეობა. მისი სხეულის სიგრძეა 2–2,5 (3-მდე) მეტრი, მასა 300 კილოგრამამდე. მამალი დედალზე დიდია. დინგი წაგრძელებულია (აქედან სახელწოდება), ცხვირის ფუძესთან რამდენადმე ამოზნექილი (განსაკუთრებით ზრდასრულ მამრებს). შეფერილობაში ჭარბობს რუხი ფერის სხვადასხვა ტონები მრავალრიცხოვანი წინწკლებითა და ლაქებით; ახალშობილი ღია კრემისფერია. ბინადრობს ატლანტის ოკეანის ჩრდილოეთ ნაწილის ზომიერ და სუბარქტიკულ სანაპირო წყლებში, ქმნის სამ იზოლირებულ პოპულაციას: დასავლეთატლანტურს (ჩრდილოეთ ამერიკის ჩრდილო-აღმოსავლეთ სანაპიროზე), აღმოსავლეთატლანტურს (ისლანდია, ფარერის კუნძულები, დიდი ბრიტანეთი, ნორვეგია, კოლის ნახევარკუნძულის ჩრდილოეთ სანაპიროზე) და ბალტიურს. იკვებება თევზითა და უხერხემლოებით. აღნიშნულია როგორც მონოგამია, ისე პოლიგამია. არეალის სხვადასხვა ნაწილში განსხვავებულ ვადებში (სექტემბრიდან მარტამდე) ჯვარდებიან და შობენ ხმელეთზე ან ყინულზე. ზოგ ადგილას გრძელდინგა სელაპს ადგილობრივი მოსახლეობა მოიპოვებს. შეტანილია IUCN-ის წითელ ნუსხაში.
ლიტერატურა
კატეგორია:გრძელდინგა სელაპი
ვიქტორ გაბესკირიას მოედანი
ვიქტორ გაბესკირიას მოედანი — მოედანი თბილისში, ჩუღურეთის რაიონში  (ჩუღურეთი);  სპარტაკის, ვიქტორ გაბესკირიას, ტირიფონის ქუჩებსა,  გრემის შესახვევსა და სპარტაკის გასასვლელს შორის. წარმოიქმნა XIX საუკუნეში. თბილისის გამგეობის მიერ 1903 წლის შედგენილ ქუჩების და მოედნების სიაში შეტანილია როგორც თრდატოვის მოედანი. 1923 წელს — სტეფანე ბალმაშევის, 1992 ვიქტორ გაბესკირიას სახელი დაერქვა. აქვს 1 ჩიხი.
ლიტერატურა
გაბესკირია გაბესკირია
ბრწყინვალე პორტა
225პქ|მინიატიურა|მარჯვნივ|მაღალი პორტა 2006 წელს ბრწყინვალე პორტა, ასევე, ოსმანთა პორტა და მაღალი პორტა — დიპლომატიის ისტორიასა და საერთაშორისო ურთიერთობებში მიღებული ტერმინი, რომელიც ოსმალეთის იმპერიის მთავრობას ანუ დიდი ვეზირისა და დივნის კანცელარიას აღნიშნავს.
ტერმინი დაკავშირებულია კარის ან ჭიშკრის ფრანგულ (porte), ასევე, იტალიურ (porta) სახელწოდებასთან. სტამბოლის ცენტრში მდებარე ერთ-ერთ ჭიშკარს, ე. წ. მაღალ პორტას ამშვენებს სულთნის თუღრა. ჭიშკარი სულთნის სასახლე თოფქაფთან გამავალი ქუჩის გადაღმაა და მას დიდი ვეზირის რეზიდენციისაკენ მივყავართ.
დიპლომატიურმა ტერმინმა საერთაშორისო წრეებში ჯერ კიდევ XV საუკუნიდან მოიკიდა ფეხი. თურქი მოხელეების ენაზე „მაღალი პორტა“ სულთნის რეზიდენციასა და მთავრობის ადგილსამყოფელს, აგრეთვე, თავად თურქულ მონარქიასაც ნიშნავდა და შემდეგ ეს სახელწოდება ევროპელ დიპლომატებს შორისაც გავრცელდა.
ლიტერატურა
კატეგორია:ოსმალეთის იმპერია
გილიჯანი (მრავალმნიშვნელოვანი)
გილიჯანი შეიძლება აღნიშნავდეს:
დავით ელოშვილი
დავით ელოშვილი (დ. უცნობია) — ქართველი სპორტსმენი (მკლავჭიდი). შეზღუდული შესაძლებლობის მქონე ახალგაზრდებს შორის ევროპის ჩემპიონატის ბრინჯაოს მედლის მფლობელი (2018, სოფია, ბულგარეთი). შშმ ახალგაზრდებს შორის ევროპის ჩემპიონატის ვერცხლის მედლის მფლობელი (2018, სოფია, ბულგარეთი).
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:ქართველი მკლავჭიდელები
ჰალილ ჰამიდ-ფაშა
ჰალილ ჰამიდ-ფაშა (Halil Hamid Paşa; დ. 1736, ისპარტა — გ. 27 აპრილი, 1785, ბოზჯაადა) — ოსმალეთის იმპერიის სახელმწიფო მოღვაწე, დიდი ვეზირი 1782 წლის 31 დეკემბრიდან 1785 წლის 31 მარტამდე.
ჰალილ ჰამიდ-ფაშა წარმოშობით ქართველი იყო. მამამისი გურჯი მუსტაფა-აღა იყო. დაიბადა 1736 წელს, ქალაქ ისპარტაში. იმპერიის დედაქალაქ სტამბოლში მამასთან ერთად სიყმაწვილეში ჩავიდა. სახელმწიფო სამსახური მან მთავრობის კანცელარიაში დაიწყო, სადაც დიდი ხნის განმავლობაში მსახურობდა. 1768 წელს ჰაჯეგანის წოდება მიიღო და სულთნის არმიის დაქვემდებარებაში გადავიდა. მოგვიანებით, ამედის თანამდებობა დაიკავა. 1779 წელს გახდა თეზქერეჯი, მოგვიანებით კი — რეისულქუთაბი. 1780 წელს დაინიშნა დიდი ვეზირის ქეთჰუდად, 1781 წელს კი — საზღვაო არსენალის გამგედ. 1782 წელს მეორედ გახდა დიდი ვეზირის ქეთჰუდა.
1782 წელს იეღენ მეჰმედ-ფაშას ნაცვლად დიდ ვეზირად დაინიშნა. მისი დიდვეზირობის პერიოდი ოსმალეთის იმპერიის წარუმატებელ წლებს ემთხვევა. ქვეყნის უმნიშვნელოვანეს პრობლემებს შორის იყო ყირიმის საკითხიც. დაიწყო გრძელვადიანი კონსულტაციები 1774 წელს რუსეთისათვის გადაცემული ყირიმის უკან დასაბრუნებლად და შავ ზღვაზე რუსეთის ბატონობის შესაზღუდად. ჰალილ ჰამიდ-ფაშა რუსეთთან ბრძოლას ეწინააღმდეგებოდა. იგი საზღვრების გამაგრებაზე უფრო ზრუნავდა. რუმელიაში ციხესიმაგრეები შეაკეთა; ედირნეში, სოფიასა და სხვა ქალაქებში სამხედრო ძალა და ფურაჟი გაგზავნა; მიიღო ზომები დუნაისპირეთსა და ბოსნიაში არეულობების თავიდან ასაცილებლად; კავკასიაში, აფხაზებისა და ჩერქეზების დასახმარებლად, სურსათი და საბრძოლო მასალა გაგზავნა.
ჰალილ ჰამიდ-ფაშა დიდ მნიშვნელობას ანიჭებდა სამხედრო რეფორმას. განსაკუთრებით, არტილერიის როლის გაზრდაზე ზრუნავდა. დააარსა სწრაფმსროლელთა საარტილერიო შენაერთი, საარტილერიო კორპუსთან კი ახალი, მობილური არტილერიის კორპუსი ჩამოაყალიბა. გაზარდა არტილერისტების რიცხვი და შექმნა მათი წესდება. არსენალის გამგეობის ყაზარმების გვერდით არტილერისტებისათვის ცალკე შენობა ააშენებინა. დაზღვევის მიზნით, შავ და ხმელთაშუა ზღვებზე რამდენიმე გემი გაგზავნა. დაინტერესებული იყო იანიჩართა კორპუსის რეფორმირებითაც. მოაწესრიგა კორპუსში ახალი წევრების შემოწმებისა და მიღების პირობები. განახორციელა ღონისძიებები, რათა ომის დაწყების შემთხვევაში, ყველას მიეღო მონაწილეობა ბრძოლებში და შინ არავინ დარჩენილიყო.
მისივე მმართველობისას ჩატარდა შემოწმება, თუ ვინ იყო ადგილზე რეალურად სასაზღვრო რაზმებში რეგისტრირებულ სამხედრო მოსამსახურეთაგან. იანიჩართა და არტილერისტთა კორპუსების საქმიანი დავთრების წარმოება დიდი ვეზირის კანცელარიაშიც დაიწყეს. გამოიძიეს ისიც, თუ ვინ იყო რეალურად ადგილზე ნაღმმტყორცნელთა და ყუმბარმტყორცნელთა ნაწილებშიც. ჰალილ ჰამიდ-ფაშამ შეაქმნევინა წვრთნის ახალი პროგრამა და წესდება, საფრანგეთიდან ჩამოიყვანა ინჟინრები და საზღვაო-საინჟინრო სასწავლებლის გაფართოება-განვითარება დაიწყო. მის სახელთანაა დაკავშირებული სამხედრო-საინჟინრო სასწავლებლის დაარსება.
დიდმა ვეზირმა ეკონომიკაშიც დაამყარა წესრიგი. ადგილობრივი წარმოებისათვის ხელის შესაწყობად, ინდოეთიდან და სხვა ქვეყნებიდან ძვირფასი ქსოვილების შემოტანა აკრძალა, გამოსცა საგანგებო ფირმანი მაღალი თანამდებობის პირთა ტანსაცმლის ხარჯების შესამცირებლად.
ოსმალეთის იმპერიის 178-ე დიდი ვეზირის თანამდებობა ჰალილ ჰამიდ-ფაშას 2 წელი და 3 თვე ეკავა. ჰყავდა ორი ვაჟი და ოთხი ქალიშვილი. მისი ერთ-ერთი სიძე, საფრანბოლუელი იზეთ მეჰმედ-ფაშა, სულთან სელიმ III-ის დროს 4 წლის განმავლობაში იკავებდა დიდი ვეზირის პოსტს (1794-1798 წწ.).
სქოლიო
კატეგორია:ოსმალეთის იმპერიის დიდი ვეზირები კატეგორია:ოსმალეთში მოღვაწე ქართველები კატეგორია:დაბადებული 1736 კატეგორია:გარდაცვლილი  27 აპრილი კატეგორია:გარდაცვლილი 1785 კატეგორია:სიკვდილით დასჯილი ოსმალეთის დიდი ვეზირები
ვილიარ-დელ-არსობისპო
ვილიარ-დელ-არსობისპო (Villar del Arzobispo, El Villar) — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ლოს-სერანოსის კომარკის შემადგენლობაში. ფართობი — 40,7 კმ². მოსახლეობა — 3536 კაცი (2020 წ.).
სქოლიო
კატეგორია:ვალენსიის მუნიციპალიტეტები კატეგორია:ვალენსიის ქალაქები
ალექსანდრე მაყაშვილი (ხალხოსანი)
ალექსანდრე მაყაშვილი (დ. 1855, იყალთო, თელავის მაზრა — გ. 1908) — ქართველი რევოლუციონერი, ხალხოსნური მოძრაობის მონაწილე.
ბიოგრაფია
სწავლობდა თბილისის გიმნაზიაში. მე-3 კლასიდან გამოვიდა და გაემგზავრა პეტერბურგში, სადაც დაუახლოვდა კავკასიელთა რევოლუციურ წერეს. 1876 წელს სამხედრო გზის გავლით დაბრუნდა საქართველოში. გზადაგზა გლეხებში ავრცელებდა აკრძალულ წიგნებს. იყალთოში შექმნა ფარული წრე, რომელიც ხელმძღვანელობდა 1870-იან წლებში კახეთში ხალხოსნურ მოძრაობას. დადიოდა კახეთის სოფლებში, ხალხს უკითხავდა და ავრცელებდა აკრძალულ წიგნებს. 1876 წლის ზაფხულში დააპატიმრეს. პატიმრობაში გაატარა 1 წელი და 3 თვე. შემდეგი ერთი წელი პოლიციის ზედამხედველობის ქვეშ იყო.
ლიტერატურა
კატეგორია:დაბადებული 1855 კატეგორია:ქართველი რევოლუციონერები კატეგორია:თელავის მუნიციპალიტეტში დაბადებულები კატეგორია:გარდაცვლილი 1908
პუიანგოს კანტონი
პუიანგოს კანტონი (Cantón Puyango) — კანტონი ეკვადორში, ლოხის პროვინციაში. მის დასავლეთ ნაწილში. ადმინისტრაციული ცენტრი — ალამორი. ფართობი 643 კმ².
რესურსები ინტერნეტში
კატეგორია:ლოხის პროვინციის კანტონები
ხიმენა დუკე
ბიოგრაფია
ხიმენა დუკე ხირალდო დაიბადა კოლუმბიის ქალაქ კალიში. იგი 12 წლის იყო, როდესაც დედასთან ერთად გადავიდა მაიამიში საცხოვრებლად. 2003 წელს  ტელემუნდოს კონკურსში მიიღო მონაწილეობა, სადაც დაიწყო მისი კარიერა. მან გაიცნო კრისტიან კარაბიასი. ისინი ერთად ხუთი წელი იყვნენ. ჰყავთ საერთო შვილი კრისტიან კარაბიას დუკე.
ხიმენა მალევე მიიღო მონაწილეობა ტელემუნდოს ტელენოველაში „სხვისი ცოდვები“. 2008 წელს ასევე მონაწილეობა მიიღო ტელემუნდოს საპნის ოპერაში „ანელის სახე“, სადაც მას პარტნიორობას უწევდა ელიზაბეტ გუტიერესი. 2009 წელს მიიღო მონაწილეობა ორ ტელენოველაში, რომლებიც მის მშობლიურ ქვეყანაში კოლუმბიაში გადაიღეს. აგრეთვე მონაწილეობა მიიღო სერიალში „ვიღაც გიყურებს“. 2010 წელს სერიალ „სახლი მეზობლად-ში“ ბოროტმოქმედის როლზე დაამტკიცეს. 2012 წელს მონაწილეობა მიიღო სერიალში „ერთგულების ძალა“. ამ სერიალმა მას დიდი პოპულალობა მოუტანა. 2013 წელს კი მონაწილეობა მიიღო სერიალში „წმინდა სატანა“, სადაც პარტნიორობას გაბი ესპინოს უწევდა.